قطعات عليه و عقلها كايفكر فشنو غايكون باغيها و فاش باغي يهضر معاها خصوصا فاش قال لها شي حاجة ضرورية ... ردان البال لواحد القضية فيه و هي ماكايضيعش الوقت و كايستغلو بحال فاش عطاها النمرة يعني يقدر يكون اليوم باغي يدير شي خطوة ... أول حاجة دارتها هي رجعات للدار دوشات و قادات شعرها .. تأنقات كتر من العادة .. هزات الفلوس بالزايد دايرة فبالها تمشي تزور داوود و موراها دير مع ادم يطلاقاو ... خرجات و دازت لواحد الحانوت شرات شي دانونات و الحليب و العصير و موراها دازت للخضار شرات البنان و التفاح و عاد شدات طاكسي للسبيطار ... دابا منين صابرين مابغاتش حياة تزيد تشوف داوود عاااد حياة غاتمشي تشوفو ضد فيها ... وصلات و مشات لجهة لاشومبر لي كاين فيها ... حطات ودنيها على الباب و سمعات الهضرة ديال بنادم كتيرة .. عرفات عائلتو كاينة معاهم .. حلات الباب و دخلات كاع لي جالسين معاه قلبو وجههم لعندها ...